|  |  |  |
| --- | --- | --- |
| **Tantárgy neve: TERVEZÉS A TESTNEVELÉSBEN** | **Kódja: LMT\_TN706G2** | **Kreditszáma:2** |
| A tanóra típusa[[1]](#footnote-1) *előadás, gyakorlat* és száma: **2** | | |
| A számonkérés módja (koll./gyj./egyéb[[2]](#footnote-2)): gyakorlati jegy | | |
| A tantárgy tantervi helye (hányadik félév): | | |
| Előtanulmányi feltételek *(ha vannak)*: | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| * *A tantárgy tanításának alapelvei és céljai:*   Az iskolai testnevelés és sport szabályozó dokumentumainak megismerése. Az egyes iskolafokokra vonatkozó tantervi célok, feladatok és tartalmak egymásra épülési logikájának áttekintése az érettségi követelményekig. Ismeret és gyakorlat szerzése az egyes tantervek használatában, illetve a helyi testnevelési tanterv készítésében.   * *Fejlesztendő kompetenciaterületek:*   *Szakmai tudás*:  – Ismeri a Nemzeti alaptanterv szabályozó szerepét, tartalmát és belső összefüggésrendszerét, a testnevelés cél- és feladatrendszerét.  – Ismeri a Nemzeti alaptanterv, a kerettantervek, szakképzési központi programok felépítését és tartalmát és a helyi tantervek elkészítésének menetét.  – Átlátja a helyi pedagógiai program és az iskolában zajló tantervi, tanterven kívüli és rejtett tanulási folyamatokat.   * Ismeri az iskolában és iskolán kívül elsajátított tudás közötti ellentmondásokból származó problémákat, a tanulás különböző színterei közötti kapcsolatok kialakítási lehetőségeit. * Ismeri a testnevelés és sport értékkörének helyét az iskolai életben általában, és a testnevelés tantárgyban. Ismeri más műveltségterületekhez való kapcsolatát, az általános műveltséghez való hozzájárulását.   *Szakmai képességek:*   * A szakterületének dokumentumaiból felkészült, és képes az oktatás-nevelést irányító programok (helyi tanterv és tanmenet) tervezésére, vagy a tervezésben való alkotó részvételre. * Képes a tantervi adatbank használatára, a digitális tananyagok kezelésére, kiválasztására. * Tudja a Nemzeti alaptanterv kiemelt fejlesztési területeit adaptálni az iskolai életbe, illetve a testnevelés tantárgyba.   *Szakmai szerepvállalás és elkötelezettség:*   * Rendelkezik a hatékony szóbeli és írásbeli kommunikáció készségeivel, a szaknyelvi szövegek olvasásának, interpretációjának, reflexiójának képességeivel, alkalmazza az információs-kommunikációs eszközöket. * Együttműködik pedagógus kollégáival, az iskola más munkatársaival, a szülőkkel és a tanulók életében szerepet játszó más szakemberekkel, intézményekkel és szervezetekkel a tantervi és éves tervezőmunka során. * Részt vállal az iskola szervezetfejlesztési, innovációs és minőségfejlesztési munkájában. * Tudásával és meggyőződésével támogatja a testnevelés értékelését, értékén kezelését az iskolai életben. * *A tantárgy főbb tematikai csomópontjai:*   A különböző tantervek funkciója a szabályozásban, felépítése, tartalma (Nemzeti alaptanterv, kerettantervek, helyi testnevelési tanterv).  Az alternatív tantervek.  A helyi testnevelési tanterv, mint a Pedagógiai program része.  A helyi tanterv és tanmenetkészítés (testnevelés) elmélete és gyakorlata.   * *Követelmények, a tanegység teljesítésének feltételei:*   Házi dolgozat készítése (5-8 oldal) megadott szempontok szerint.  Referátum készítése és prezentációja, megadott szempontok szerint.   * *Munkaformák:* előadás, csoportmunka, szemináriumi megbeszélés, egyéni gyűjtés, dokumentum és tartalomelemzés. | | |
| A **3-5** legfontosabb *kötelező,* illetve *ajánlott* **irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| * *Kötelező irodalom:*   Rétsági Erzsébet (szerk.)(2001) Kézikönyv a testnevelés tanításához az 5-8. osztályok részére; a helyi tervezéstől a tantervi tartalmak feldolgozásáig. Dialóg Campus Kiadó, Budapest-Pécs.  Nemzeti alaptanterv 2003 (2004) Oktatási Minisztérium, Budapest.  Az alapfokú nevelés-oktatás kerettantervei (2000) Oktatási Minisztérium, Budapest.  A középfokú nevelés-oktatás kerettantervei (2000) Oktatási Minisztérium, Budapest.  Kerettantervi kézikönyv (2001) Nemzeti Tankönyvkiadó, Budapest.   * *Ajánlott irodalom:*   Horváth Tihamér (2001) Helyi kerettanterv- és tanmenetjavaslat; testnevelés: 1-8. osztály számára, Apáczai Kiadó, Celldömölk.  Bárdossy Ildikó (2002): A curriculumfejlesztés alapkérdései. Távoktatási tananyag pedagógusok, pedagógusjelöltek számára a curriculumfejlesztés alapkérdéseinek tanulmányozásához és megoldási lehetőségeinek kipróbálásához. PTE Tanárképző Intézet Pedagógia Tanszék, Pécs – UNESCO Tanárképző Portál, ELTE Budapest  Hamar Pál (2003): Testnevelés EU-kitekintéssel. Módszertani lapok. Testnevelés*, 2.,* 1-4. p. | | |
| **Tantárgy felelőse** (*név, beosztás, tud. fokozat*)**:** **Kristonné dr. Bakos Magdolna CSc – főiskolai tanár** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  Dr. habil. Gombocz János CSc – egyetemi tanár  Dr. Szatmári Zoltán PhD – egyetemi docens | | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)